Φανούρης Γουνδουλάκης

Ο Φανούρης Γουνδουλάκης (Λουτράκι, 13 Ιουλίου 1983) είναι Έλληνας ποδοσφαιριστής, ο οποίος αγωνίζεται ως μεσοεπιθετικός, ενίοτε και στο δεξιό άκρο της επίθεσης.

Σταδιοδρομία σε συλλόγους 
Ξεκίνησε το επαγγελματικό ποδόσφαιρο την περίοδο 2000-01 στην Καλαμάτα, που τότε αγωνιζόταν στην Α΄ Εθνική. Κέρδισε θέση βασικού τα επόμενα χρόνια όταν η ομάδα είχε υποβιβαστεί στη Β΄ Εθνική.

Τον Ιανουάριο του 2004, πήρε μεταγραφή στον Πανιώνιο και σχεδόν αμέσως πήρε θέση βασικού. Υπήρξε αναντικατάστατο μέλος της ομάδας που κατέλαβε την πέμπτη θέση στο πρωτάθλημα δύο συνεχόμενες χρονιές (2006-07 και 2007-08), με προπονητή τον Έβαλντ Λίνεν και μετείχε στο κύπελλο ΟΥΕΦΑ και στο Ιντερτότο. Μια από τις σημαντικότερες στιγμές του στον νεοσμυρνιώτικο σύλλογο υπήρξε την περίοδο 2007-08, όταν στον εκτός έδρας αγώνα των ομίλων του κυπέλλου ΟΥΕΦΑ, επί της Χέλσινγκμποργκς (1-1), σημείωσε ένα καταπληκτικό σε εκτέλεση τέρμα. 

Το καλοκαίρι του 2013 και ενώ ο Πανιώνιος αντιμετώπιζε σοβαρά οικονομικά προβλήματα τα τελευταία χρόνια, αποφάσισε έπειτα από εννέα χρόνια συνεχούς παρουσίας να αποχωρήσει, υπογράφοντας συμβόλαιο συνεργασίας με τον Πλατανιά. Παρέμεινε για 4 χρονιές ποδοσφαιριστής της Χανιώτικης ομάδας και το καλοκαίρι του 2017 αποκτήθηκε από τη Δόξα Δράμας. Το καλοκαίρι του 2018 αποκτήθηκε από τον Α.Ο. Αιγάλεω.

Διεθνής σταδιοδρομία 
Υπήρξε διεθνής με την εθνική Ελπίδων 15 συνολικά φορές την περίοδο 2003-2005, ενώ συμμετείχε και στην ολυμπιακή ομάδα που έλαβε μέρος στους Ολυμπιακούς Αγώνες του 2004, χωρίς να αγωνιστεί.

Στατιστικά 

Μέχρι 30 Απριλίου 2017

Παραπομπές

Πηγές 
 Ο Φανούρης Γουνδουλάκης στο soccerway
 Το προφίλ του Φανούρη Γουνδουλάκη στο transfermarkt
 Αφιέρωμα στη Σούπερ Λίγκα 2008-09, "Εθνοσπόρ" (25-8-2008), σελ. 49-51.
 Στατιστικά περιόδου 2009-10
 Στατιστικά περιόδου 2010-11 . 
 Στατιστικά περιόδου 2011-12 .

Έλληνες ποδοσφαιριστές
Μέσοι ποδοσφαιριστές
Ποδοσφαιριστές ολυμπιακής ομάδας Ελλάδας
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Ποδοσφαιριστές Π.Σ. Καλαμάτας
Ποδοσφαιριστές Πανιωνίου
Ποδοσφαιριστές Α.Ο. Πλατανιά
Ποδοσφαιριστές Δόξας Δράμας
Ποδοσφαιριστές Αιγάλεω Α.Ο.
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Ποδοσφαιριστές στους Θερινούς Ολυμπιακούς Αγώνες 2004